钦定古今图书集成/明伦汇编/氏族典/第431卷 > 赵希錧
## 钦定古今图书集成/明伦汇编/氏族典/第431卷 > 赵希錧

按《宋史赵希錧传》：“希錧，字君锡，登庆元二年进士第，
调汀州司户。峒寇李元砺方起，汀人震惧，郡会僚佐
议守城，希錧曰：‘守城非策也。距城三十里有关曰古
城，若悉精锐以扼其冲，贼不足虑矣’。守以付希錧，希
錧示羸师以误之。贼且至，始命矢石俱下，贼无一免。
事闻，诏升州推官，改知玉山县。召对，授大理寺丞，迁”
大宗正丞，特换吉州刺史，进和州防御使。理宗即位，
进潭州观察使。明年，升节度，封信安郡公，卒。